**Referat af bestyrelsesmødet tirsdag den 11. september 2018 kl. 2000 hos Allan, Vesterbrogade 38**

Til stede var Lars, Henrik, Louise, Ninna og Allan

1. Godkendelse af dagsordenen

*Godkendt*

1. Michael og Stine Christiansens altanplaner om en indskudt altan på femte sal.

*Allan har svaret på deres henvendelse om indskudt altan. Vi har ikke modtaget en fornyet henvendelse og afventer om de vil gå videre med deres plan.*

1. Røg og støj fra café Wood.

*Vi kan konstatere at der er røglugt i gården ved visse vindretninger, hvilket muligvis kan afbødes ved en rensning af aftræksluften inden den sendes ud i det fri. Der er et uafsluttet arbejde ved aftræksrøre på terrassen. Allan retter henvendelse til Ahmed om disse to problemer.*

1. Henvendelse fra Ahmed om forbliven af ventilationsanlæg i lejligheden uafhængigt af myndighedskrav.

*Ahmed synes at være mellemmand mellem foreningen og ejeren, Poul Christensen. Vi har skrevet til Poul Christensen om den ønskede deklaration, men kun fået svar gennem Ahmed. Vi vil rette fornyet henvendelse til Poul Christensen efter aftale med Ahmed.*

1. Tilbud på maling af facade op til første sals højde.

*Vi udsætter udførelsen grundet i udgifterne til maling af to opgange og vil tage det op til næste år.*

1. Renholdelse af trappeopgange

*Vi har modtaget to tilbud som begge ligger i den dyre ende. Hovedtrapperne bliver malet inden jul, så vi afventer til en gang i det nye år med at overveje hovedrengøring af disse. Hvad bagtrapperne angår, vil vi på forsøgsbasis bede Birk (1 A stuen til venstre) og dennes kæreste Michelle om at rengøre disse mod en timebetaling på 100 kr. til hver. De kan gå i gang, når de har tid hertil.*

1. Farveforslag til maling af hovedtrapper foreligger. Hvilke reaktioner har vi?

*Der er kommet forslag fra Mikkel Thams Olsen på 1. sal til venster om at han foretrækker farvevalget i forslag 1 med alternativ vægfarve i grønlig nuance. Bestyrelsesmedlemmerne med lejligheder i opgang 1 B kunne tilslutte sig dette forslag, som herefter vil blive udført.*

1. Eventuelt

*Vi foretager cykelmærkning af cyklerne i ejendommen med henblik på at konstatere om de har ejermænd.*

*Lars har udarbejdet opgaveliste for arbejderne på arbejdsdagen den 23. dennes.*

**Næste bestyrelsesmøde afholdes den 23. oktober 2018 kl. 20 hos Allan.**